En liten til middelsstor (5,5 - 7 millimeter), oval, litt pæreformet, hvelvet, blank bille, hodet er svart, forøvrig brunlig. Hodets fremaknt har noen små tenner. Pronotum er avrundet, sidekanten nesten i flukt med dekkvingene. Disse har regelmessige rader av punkter, men ingen nedsenkede striper. Undersiden er kraftig hårete. Beina er middels kraftige, forleggene med tre tenner.